
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 69
                                                              din 31 martie 2022
privind aprobarea repartizării ca urmare a extinderii spaţiului cu destinaţia de locuinţă, situat în Sighișoara, str. Hermann Oberth, nr. 16, ap. 8, deţinut în calitate de chiriaşi de către domnul Dilo Nicolae Sebastian și doamna Dilo Ioana Maria, cu suprafața locativă vacantă de la aceeaşi adresă, compusă din o bucătărie în suprafaţă de 12,58 mp. și dependințe  

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.070/02.03.2022 şi la Consiliul Local Sighișoara cu nr. 10.007/24.03.2022, de referatul de aprobare, înregistrat cu nr. 7.072/02.03.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 114/1996, Legea locuinţei, republicată, cu modificările şi completările ulterioare; 

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, Legea locuinţei, cu modificările şi completările ulterioare;           

Având în vedere prevederile art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile O.U.G. nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările și completările ulterioare;
Având în vedere Hotărârea Consiliului Local Sighișoara nr. 205/08.12.2020 privind constituirea comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri construite prin Agenția Națională pentru Locuințe;

Având în vedere prevederile Regulamentului privind cadrul, modalitatea și criteriile de analiză și soluționare a cererilor de atribuire a locuințelor din fondul locativ, administrarea, exploatarea și închirierea acestora în Municipiul Sighișoara, aprobat prin Hotărârea Consiliului Local Sighișoara nr. 20/27.02.2017;

Având în vedere adresa S.C. Apă Termic Transport S.A. cu nr. 390/15.02.2022, înregistrată în mod corespunzător la Municipiul Sighişoara cu nr. 5.067/15.02.2022, cu referire la locuința liberă aflată în administrarea acestei societăți, respectiv suprafața locativă de 12,58 mp. și dependințe;

Având în vedere procesul - verbal al Comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, înregistrat cu nr. 6.706/28.02.2022; 

Având în vedere că imobilul cu destinația de locuință situat în Sighișoara, str. Hermann Oberth, nr. 16, ap. 8 nu îndeplinește exigențele minimale pentru locuințe, prevăzute de Anexa nr. 1 din Legea nr. 114/1996, Legea locuinţei, republicată, cu modificările şi completările ulterioare, pentru a putea fi repartizat în acest sens potrivit acestor prevederi legale, ea putând fi repartizată doar pentru extinderea suprafețelor locative, deja deținute, unui chiriaș din imobil, care îndeplinește cerințele legale în acest sens;  
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 7.071/02.03.2022, cu propunerea de repartizare ca urmare a extinderii spaţiului cu destinaţia de locuinţă, situat în Sighișoara, str. Hermann Oberth, nr. 16, ap. 8, deţinut în calitate de chiriaşi de către domnul Dilo Nicolae Sebastian și doamna Dilo Ioana Maria, cu suprafața locativă vacantă de la aceeaşi adresă, compusă din o bucătărie în suprafaţă de 12,58 mp. și dependințe; 

               Având în vedere avizele favorabile ale tuturor comisiilor pe domenii de specialitate;                                

În temeiul art. 129 alin. (2) lit. ,,c”, alin. (6) lit. ,,b”, alin. (7) lit. ,,q”, alin. (14), art. 108, art. 139 alin. (1), alin. (3) lit. ,,g” şi a art. 196 alin. (1) lit. ,,a” din Ordonanța de Urgenţă a Guvernului nr. 57/2019 privind Codul administrativ, cu modificările și completările ulterioare,

                                                                        H O T Ă R Ă Ş T E:
Art. 1. Se aprobă repartizarea ca urmare a extinderii spaţiului cu destinaţia de locuinţă, situat în Municipiul Sighișoara, str. Hermann Oberth, nr. 16, ap. 8, deţinut în calitate de chiriaşi în baza contractului de închiriere nr. 10/09.05.2011, aşa cum a fost modificat prin Actul adiţional nr. 429/17.05.2019, de către domnul Dilo Nicolae Sebastian și doamna Dilo Ioana Maria, cu spaţiul - suprafață locativă - devenit vacant de la aceeaşi adresă, compus din o bucătărie în suprafaţă de 12,58 mp. și dependințe.  

Art. 2. Contractul de închiriere deținut de chiriași și pentru care s-a aprobat extinderea cu spaţiul prevăzut la art. 1 din prezenta hotărâre, va fi modificat în mod corespunzător de către S.C. Apă Termic Transport S.A.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, personalul Compartimentului Administrare Fond Locativ din cadrul aparatului de specialitate al acestuia şi S.C. Apă Termic Transport S.A.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Serviciul Evidența Patrimoniului și Fond Locativ;

  2 ex. Compartimentul Administrare Fond Locativ;

  2 ex. S.C. Apă Termic Transport  S.A.;

  1 ex. pentru membrii și secretarul Comisiei sociale de analiză pentru repartizarea locuințelor din fondul locativ, destinate  închirierii, cu excepţia locuinţelor pentru tineri, construite prin Agenţia Naţională pentru Locuinţe.

17 ex.

B.A. 
